



              Ανακοίνωση για υποτροφίες 


«Το Ίδρυμα έλαβε πολλές ερωτήσεις από ενδιαφερομένους σε σχέση με τις προκηρυχθείσες υποτροφίες. Στο παρόν γίνεται μια προσπάθεια κωδικοποίησης θεμάτων που απασχολούν τους ενδιαφερόμενους :
1. Δεν υφίσταται έντυπο για την υποβολή υποψηφιότητας. Συντάσσεται μια απλή αίτηση στην οποία δηλώνεται ο τομέας για τον οποίο ενδιαφέρεται ο υποψήφιος και γίνεται απαρίθμηση των δικαιολογητικών που υποβάλλει.
2. Η υποβολή μπορεί να γίνει με συστημένη επιστολή (Χαριλάου Τρικούπη 83 Τ.Κ. 10681) ή ηλεκτρονικά (morfot.christop@yahoo.com) ή με αμφότερους τους τρόπους. Απλώς θα πρέπει να υπάρχει απόδειξη ότι η αποστολή έγινε εντός της προθεσμίας που είναι και η 30η/11/2026. Στο βαθμό που είναι εφικτό θα αποσταλεί βεβαίωση παραλαβής.
3. Η υποτροφία δίδεται για σύνταξη διδακτορικής διατριβής, όχι για μεταπτυχιακές σπουδές ως του πρώτου κύκλου μετά την αποφοίτηση από το πανεπιστήμιο. Δεν καλύπτεται από την προκήρυξη και το σκοπό της η μεταδιδακτορική έρευνα ή η προσπάθεια για σύνταξη δεύτερης διδακτορικής διατριβής. Δεν έχει πάντως σημασία αν κάποιος είναι στην αρχή ή στο μέσον της ερευνητικής προσπάθειας αρκεί, να μην έχει τελειώσει ή παραδώσει τη διδακτορική διατριβή.
4. Για τη χορήγηση της υποτροφίας προβλέπονται διάφορα κριτήρια χωρίς ένα απ’αυτά να είναι καθοριστικό. Δεν είναι δύσκολη η περιγραφή του αντικειμένου της διδακτορικής διατριβής. Θα πρέπει να υπάρχει η  ερευνητική πρόταση. Δεν αρκεί η αναφορά μόνο του θέματος ούτε όμως πολυσέλιδα κείμενα.
5. Δεν υπάρχει κριτήριο εθνικότητος και κατ’ αρχήν ούτε ηλικιακό.
6. Δεν υπάρχει ασυμβίβαστο αν παράλληλα υπάρχει άλλη απασχόληση. Απλώς σύμφωνα με τα διεθνώς ισχύοντα το ίδρυμα αναμένει ότι ο υπότροφος ασχολείται πρωταρχικώς με τη σύνταξη της διδακτορικής διατριβής.
7. Η υπαγωγή της διδακτορικής διατριβής σε μια από τις θεματικές της προκηρύξεως είναι πρωτίστως θέμα της κρίσεως (του αυτοπροσδιορισμού) του υποψηφίου που θα πρέπει να καταδείξει την συνδρομής της σχετικής προϋπόθεσης. Βεβαίως το θέμα θα εξετασθεί από το Δ.Σ. εν ανάγκη με τη συνδρομή ειδικών.
8. [bookmark: _GoBack]Προϋπόθεση για τη συμμετοχή είναι η αποδοχή του υποψηφίου ως υποψήφιου διδάκτορος. 
9. Κατά βάση απαιτείται έκθεση της περιουσιακής κατάστασης του ιδίου του υποψηφίου. Αν κάποιος βιοπορίζεται από τους γονείς τότε πρέπει να αναφερθεί η περιουσιακή κατάσταση των γονέων.
10. Είναι ένας κανόνας ότι αν διακοπεί η ερευνητική εργασία τότε θα πρέπει να επιστραφεί το ληφθέν ποσό της υποτροφίας. Για τη χορήγησή της και ενδεχόμενα για την ανανέωσή της για άλλο ένα έτος είναι πάντα κρίσιμη και η κρίση του επιβλέποντος.
 
                                    Γ. Ορφανίδης
                  Ομ.Καθηγητής Πανεπιστημίου Αθηνών





   

